paragraph_text: Finneganovo bdjenje (eng. Finnegans Wake) je posljednji roman koji je napisao James Joyce. Nakon Uliksa koji je izdan 1922., dijelovi od onoga što je bilo poznato kao djelo u nastajanju postupno su se počeli pojavljivati (naslov je do kraja ostao tajna između pisca i njegove supruge). Neki štovatelji Uliksa ostali su razočarani jer se niti jedan od prijašnjih likova nije ponovno pojavio u novom dijelu, i s time što su Joyceovi lingvistički eksperimenti činili nevjerojatno teškim da se iz knjige izvuče bilo kakav svjesni slijed radnje. No drugi, uključujući Samuela Becketta i Williama Carlosa Williamsa, objavili su knjigu eseja braneći i objašnjavajući novonastalo djelo, pod naslovom Our Exagmination Round His Factification For Incamination Of Work In Progress 1929. Nakon više godina rada i truda, knjiga je naposljetku izdana 1939. Joyce umire manje od dvije godine nakon toga, za sobom ostavljajući djelo čija je interpretacija još u tijeku.